अफ़गानिस्तान के तख़र सूबे में हुआ धमाका शुक्रवार की नमाज़ के दौरान हुआ जिसमें कई लोग घायल भी हुए हैं.कुंदूज़ के गवर्नर इंजीनियर मोहम्मद ओमर धमाके के समय मस्जिद में मौजूद थे.अफ़गानिस्तान की पुलिस का कहना है कि अभी ये स्पष्ट नहीं हो पाया है कि ये एक आत्मघाती हमला था या फिर वहां पहले से ही बम लगाया जा चुका था.उत्तरी अफ़गानिस्तान का तख़र प्रांत हाल तक काफ़ी हद तक शांत माना जाता था.वहां की जनसंख्या भी ज़्यादा नहीं है लेकिन कुछ दिनों से वहां भी चरमपंथी गतिविधियों में तेज़ी आई है.कुंदूज़ के गवर्नर के भाई भी पिछले साल तालिबान के हाथों मारे गए थे और गवर्नर को राष्ट्रपति हामिद करज़ई का क़रीबी माना जाता है.बीबीसी संवाददाता बिलाल सरवरी का कहना है कि पिछले दिनों में सरकारी अधिकारियों पर हमलों में तेज़ी आई है.